钦定古今图书集成/明伦汇编/氏族典/第472卷 > 蔡元定
## 钦定古今图书集成/明伦汇编/氏族典/第472卷 > 蔡元定

按《宋史蔡元定传》：“元定字季通，建州建阳人。父发，博
览群书，号牧堂老人，以程氏《语录》、邵氏《经世》、张氏《正
蒙》授元定曰：‘此孔、孟正脉也’。元定深涵其义，既长，辨
析益精。闻朱熹名，往师之。时韩𠈁胄擅政，设伪学之
禁，沈继祖、刘三杰疏诋熹，并及元定。元定谪道州，州
县捕元定甚急。元定闻命，不辞家，即就道，杖履同其”
子沉行三千里至舂陵，远近来学者日众。一日，谓沉
曰：“可谢客，吾欲安静以还造化旧物。”阅三日卒。𠈁胄
既诛，赐谥文节。子渊、沉。